Essoil

Essoil (, ) om žilo Karjalan Tazovaldkundan Präžän rahvahaližes rajonas, «Petroskoi — Sojärv»- i «Essoil — Nuožjärv»-avtotekeskustoiden risttel. Žilo mülüb Essoilan küläkundha, om sen administrativižeks keskuseks.

 Istorii 
Essoil mainitase kirjutadud purtkiš vspäi 1582. Siloi kaks' küläd oliba: Essoil i Ugmoil nügüdläižen žilon sijasEssoil: rahvahaližen žilon eriližused ptzgovorit.ru-saital. .

Vl 1896 škol-internat avaiži uksid Ugmoilas. 

Vll 1927−1930 žilo oli Karjalan Sämjärven rajonan administrativižeks keskuseks.

Suren sodan aigan Suomenman armii anasti žilod vl 1941. Vl 1944 Rusked Armii anasti Essoilad tagaze. Toran aigan žilo paloiEssoil livejournal.com-saital. .

Essoil-žilon ižandusen sarakod oma mecan varhapanend i pumaterialan ümbriradmine, sömän pästand, turizm, maižanduz.

 Geografijan andmused 
Žilo sijadase rajonan lodehes, küläkundan keskuzpalan suves, Sämjärven suvižel randal. Matkad rajonan administrativižhe Präž-keskushesai om kaks'kümne viž kilometrad suvipäivnouzmha orhal vai 57 km avtoteidme.

Kaik om seičemetoštkümne nimitadud irdad žilos.

 Eläjad 
Vl 1873 žilon eläjiden lugu oli 299 ristitud, heišpäi kaik kirjutihe karjalaižikšVenäman imperijan eländpunktoiden nimikirjutesed elib.rgo.ru-saital. . Vl 1926 Essoilan eläjiden lugu oli 225 ristitud, heišpäi 182 kirjutihe karjalaižikš i kümned kirjutihe venälaižikšKarjalan ANST:n eländpunktoiden nimikirjutez elib.rgo.ru-saital.  . Vl 2002 Venäman rahvahanlugemižen mödhe žilon eläjiden lugu oli 2 009 ristitud. Vl 2008 žilon eläjiden lugu oli 2 151 ristitudEssoilan küläkund — küläkundan polhe essoila-pos.ucoz.ru-saital. . Vl 2009 žilon eläjiden lugu oli 2 204 ristitud. Vodele 2013 ristitišt poleni i oli 1 742 eläjad.

Eländpunktas oma Teremok-päivkodi, Essoilan keskškol, počtEssoil-žilos kohenziba počtad // Tv-karelia.ru. , karjalan kelen i kul'turan Livvin keskus-aluzkund, kul'turan Kielen kirju-keskuz, om laukoid.  

 Transport 
Žilos ühtennimine Essoil-stancii radab Oktäbrin raudten «Petroskoi — Sojärv»-jonol.

 Tetabad sündnuded 
 Aleksandr Volkov (1928−2020) — Karjalan kirjutai, runokirjutai, kändai da mecančapai.

 Homaičendad 

Kategorii:Eländpunktad kirjamišton mödhe
Kategorii:Präžan rahvahaližen rajonan žilod